Ο **Μάριο Χέζονια** (αγγ: Mario Hezonja, προφέρεται: [ˌmâːrio ˈxêzoɲa], Ντούμπροβνικ, 25 Φεβρουαρίου 1995) είναι Κροάτης επαγγελματίας διεθνής καλαθοσφαιριστής. Με ύψος 2.03 μ. αγωνίζεται στη θέση του σμολ φόργουορντ για τη Ρεάλ Μαδρίτης.Ο παίκτης θα υπογράψει στον Παναθηναϊκό και θα ενσωματωθεί στην ομάδα το καλοκαίρι μετά από συμφωνία των δύο πλευρών. Επιλέχθηκε το 2015 στην πέμπτη θέση του ντραφτ από τους Ορλάντο Μάτζικ. Μπασκετικό του πρότυπο αποτελεί ο Δημήτρης Διαμαντίδης.

Πρώιμα χρόνια
-------------

Ο Χέζονια αγωνίστηκε για πρώτη φορά σε ηλικία 12 και 13 ετών, στην πατρίδα του στην Κροατία, την ομάδα του Ντουμπρόβνικ. Το 2010 υπέγραψε συμβόλαιο με τον κροατικό σύλλογο Ζάγκρεμπ. Το 2011, κέρδισε το Nike International Junior Tournament με την ομάδα του. Ονομάστηκε επίσης μέλος στην ομάδα All-Tournament, μαζί με τον τότε συμπαίκτη του Ντάριο Σάριτς. Αναγκάστηκε να μείνει εκτός δράσης τη σεζόν 2011–12 λόγω της μονοπυρήνωσης από την οποία έπασχε.

Επαγγελματική σταδιοδρομία
--------------------------

### Μπαρτσελόνα (2012-2015)

Τον Ιούλιο του 2012, σε ηλικία 17 ετών, υπέγραψε τριετές συμβόλαιο με τον ισπανικό σύλλογο Μπαρτσελόνα. Είχε επίσης την επιλογή να παρατείνει τη σύμβασή του για άλλα τέσσερα χρόνια με τον σύλλογο. Η πρώην ομάδα του, Ζάγκρεμπ, έλαβε επίσης το ποσό των 150.000 €, ώστε να ολοκληρωθεί η μεταγραφή. Για τη σεζόν 2012–13, δανείστηκε στη δεύτερη ομάδα του συλλόγου που αγωνίζεται στη δεύτερη κατηγορία της Ισπανίας. Το 2012, προτάθηκε για το βραβείο Καλύτερος νέος παίκτης της FIBA Europe, αλλά τελικά νικήθηκε από τον Γιόνας Βαλαντσιούνας.

 Ο Χέζονια για την Μπαρτσελόνα U18 στους τελικούς Junior Τουρνουά της Ευρωλίγκα στο Λονδίνο, τον Μάιο του 2013
Έπαιξε στην Ευρωλίγκα για πρώτη φορά, τη σεζόν 2012–13. Αγωνίστηκε σε μόνο 2 παιχνίδια, έχοντας κατά μέσο όρο 2,5 πόντους και 2 ριμπάουντ ανά παιχνίδι. Το 2013, προσκλήθηκε να συμμετάσχει στην παγκόσμια ομάδα της Nike Hoop, αλλά δεν μπορούσε να παρευρεθεί λόγω τραυματισμού.

Κατά τη διάρκεια της σεζόν 2013–14 της Ευρωλίγκα, έγινε πιο σταθερό κομμάτι της πρώτης ομάδας της Μπαρτσελόνα, αν και είχε περιορισμένο χρόνο συμμετοχής.

Σεζόν 2014–15

Ξεκινώντας από τη σεζόν 2014–15, ο ρόλος του στην ομάδα μεγάλωσε, σε σχέση με την προηγούμενη σεζόν, έχοντας πλέον 15 λεπτά ανά παιχνίδι, σε σταθερή βάση.

Την 1η Φεβρουαρίου 2015, πέτυχε 8/8 τρίποντα σε μια νίκη της Μπαρτσελόνα με 101-53 εναντίον της Μανρέσα, και έγινε MVP της Ισπανικής Λίγκας για την 19η αγωνιστική.  Η Μπαρτσελόνα ολοκλήρωσε τη συμμετοχή της Ευρωλίγκα της σεζόν 2014-2015, χάνοντας στη σειρά των προημιτελικών από τον Ολυμπιακό. Στους 22 αγώνες που συμμετείχε κατά τη διάρκεια της σεζόν 2014-15 στην Ευρωλίγκα είχε κατά μέσο όρο 7,7 πόντους, 2 ριμπάουντ και 1 ασίστ ανά παιχνίδι.

Στις 23 Απριλίου 2015, δήλωσε πως θα συμμετέχει στο ντραφτ του ΝΒΑ για το 2015. Είχε αναγνωριστεί ως πιθανή επιλογή στις αρχές της καριέρας του και εξέπληξε πολλούς επιλέγοντας να μην δηλώσει για το ντραφτ του 2014, το πρώτο έτος κατά το οποίο μπορούσε να συμμετάσχει. Ορισμένα ισπανικά και κροατικά μέσα ενημέρωσης είδαν αυτήν την κίνηση ως απάντηση του παίκτη στην κακή επικοινωνία τους τελευταίους μήνες με τον επικεφαλής προπονητή της Μπαρτσελόνα Τσάβι Πασκουάλ. Ο Πασκουάλ ωστόσο αρνήθηκε προβλήματα στην επικοινωνία μεταξύ τους. Η Μπαρτσελόνα τελείωσε τελικά τη σεζόν χάνοντας στην τελική σειρά των πλέι οφ του Πρωταθλήματος Ισπανίας, μετά από ήττα 3-0 από τη Ρεάλ Μαδρίτης.

### Ορλάντο Μάτζικ (2015–2018)

Στις 25 Ιουνίου 2015, επιλέχθηκε με την πέμπτη θέση του πρώτου γύρου του ντραφτ από τους Ορλάντο Μάτζικ.  Στις 10 Ιουλίου 2015, υπέγραψε το συμβόλαιό του με την ομάδα.

Σεζόν 2015–16
Έκανε το ντεμπούτο του με τους Μάτζικ στην πρώτη ήττα της σεζόν κόντρα στους Ουάσινγκτον Ουίζαρντς στις 28 Οκτωβρίου 2015, σημειώνοντας 11 πόντους σε 25 λεπτά ερχόμενος από τον πάγκο. Στις 31 Ιανουαρίου 2016, σημείωσε 17 πόντους στη νίκη με 119-111 επί των Μπόστον Σέλτικς. Στις 28 Φεβρουαρίου 2016, ξεκίνησε για πρώτη φορά ως βασικός σε αγώνα του ΝΒΑ τερματίζοντας με 13 πόντους με 5/9 σουτ εντός πεδιάς σε 27 λεπτά στη νίκη με 130-116 επί των Φιλαδέλφειας 76ερς. Στις 2 Μαρτίου 2016, σημείωσε 21 πόντους στη νίκη με 102-89 επί των Σικάγο Μπουλς. Στις 11 Απριλίου 2016, έκανε ρεκόρ καριέρας με επτά ασίστ και πέντε κλεψίματα, ενώ σημείωσε 19 πόντους στη νίκη με 107–98 επί των Μιλγουόκι Μπακς.

Το Ορλάντο Μάτζικ ολοκλήρωσε τη σεζόν με ρεκόρ 35-47, χάνοντας τα πλέι οφ. Ο ίδιος ολοκλήρωσε τη σεζόν κάνοντας 79 εμφανίσεις με τους μέσους όρους των 6,1 πόντων, 2,2 ριμπάουντ και 1,4 ασίστ και 43,3% στην εντός πεδιάς ευστοχία. Στο τέλος της σεζόν, η διοίκηση των Ορλάντο Μάτζικ έκανε αλλαγή προπονητή, αντικαθιστώντας τον Scott Skiles με τον Frank Vogel.

Σεζόν 2016-17
Υπό τον νέο προπονητή, Frank Vogel, είχε μείωση στα αγωνιστικά λεπτά, κυρίως λόγω της μέτριας άμυνας του. Στις 28 Οκτωβρίου 2016, σημείωσε 13 πόντους στην ήττα 108-82 από το Ντιτρόιτ Πίστον. Ισοφάρισε την επίδοση των 13 πόντων στις 4 Απριλίου 2017, στην ήττα με 122-102 από τους Κλίβελαντ Καβαλίερς. Στο φινάλε της σεζόν στις 12 Απριλίου 2017, πήρε 11 ριμπάουντ, ισοφαρίζοντας την καλύτερη του επίδοση, στη νίκη με 113-109 επί του Ντιτρόιτ.

Παρόλο που η άμυνά του βελτιώθηκε προς το τέλος της σεζόν, τα ποσοστά του στο σουτ μειώθηκαν.Σε γενικές γραμμές, η δεύτερη σεζόν του είχε μειωμένα λεπτά συμμετοχής και ο μέσος όρος του ήταν 4,9 πόντοι και 2,2 ριμπάουντ ανά παιχνίδι με 35,5% στην εντός πεδιάς ευστοχία. Το Ορλάντο ολοκλήρωσε τη σεζόν με 29-53 ρεκόρ, χάνοντας τα πλέι οφ για πέμπτη συνεχόμενη σεζόν.

Σεζόν 2017-18
Στις 31 Οκτωβρίου 2017, η επιλογή ανανέωσης για τον τέταρτο χρόνο συμβολαίου του δεν έγινε δεκτή από τους Μάτζικ.

Αφού έπαιξε πολύ λίγο στις αρχές της σεζόν 2017-18, έκανε την πρώτη εμφάνιση της σεζόν εναντίον των Ατλάντα Χοκς στις 9 Δεκεμβρίου και σημείωσε 7 πόντους. Στις 13 Δεκεμβρίου σε ένα παιχνίδι εναντίον των Λος Άντζελες Κλίπερς, σημείωσε 17 πόντους και είχε 9 ριμπάουντ, 4 ασίστ και 3 μπλοκ. Στις 17 Δεκεμβρίου, πέτυχε 28 πόντους που ήταν ρεκόρ καριέρας και είχε 6 ριμπάουντ και 2 ασίστ, ενώ είχε 8 στα 12 από τη γραμμή των τριών πόντων, στην ήττα με 114-110 από τους Ντιτρόιτ Πίστονς.

### Νέα Υόρκη και Πόρτλαντ (2018-2020)

Στις 6 Ιουλίου 2018, υπέγραψε συμφωνία ενός έτους με 6,5 εκατομμύρια δολάρια με τους Νιου Γιορκ Νικς. Με τους Νικς είχε 8.8 πόντους και 4.1 ριμπάουντ ανά αγώνα.

Στις 3 Ιουλίου 2019, υπέγραψε διετές συμβόλαιο έναντι 3,7 εκατομμυρίων δολαρίων με το Πόρτλαντ Τρέιλ Μπλέιζερς. Σε 53 αγώνες της σεζόν 2019-2020 είχε 4.8 πόντους και 3.5 ριμπάουντ κατά μέσο όρο ανά ματς.

Στις 20 Νοεμβρίου 2020, ήταν μέρος της ανταλλαγής μεταξύ τρων ομάδων και τελικά κατέληξε στους Μέμφις Γκρίζλις. Στις 11 Δεκεμβρίου οι Γκρίζλις τον άφησαν ελεύθερο.

### Παναθηναϊκός (2021)

Ο Μάριο Χεζόνια ως παίκτης του Παναθηναϊκού, τον Απρίλιο του 2021.
Στις 22 Φεβρουαρίου 2021, συμφώνησε με τον Παναθηναϊκό, για συμβόλαιο μέχρι το τέλος της σεζόν 2020-21. Έχει πολλάκις αναφερθεί στους πράσινους, λέγοντας πως είναι η αγαπημένη του ομάδα, με τον θρύλο της ομάδας Δημήτρη Διαμαντίδη, να αποτελεί τον αγαπημένο του παίκτη. Στις 9 Μαΐου 2021, κατέκτησε το Κύπελλο Ελλάδας, νικώντας στον τελικό τον Προμηθέα Πάτρας με 91-79. Ο ίδιος στον τελικό είχε καλή εμφάνιση με 18 πόντους (4/6 δίποντα, 2/8 τρίποντα, 4/4 βολές), 6 ριμπάουντ και 5 ασίστ. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Ο ίδιος αναδείχθηκε "πιο θεαματικός παίκτης" του Πρωταθλήματος για τη σεζόν 2020/21, αφού ήταν πρώτος στην ψηφοφορία των προπονητών και των αρχηγών των 12 ομάδων με 5 ψήφους (ποσοστό 20,83%), δεύτερος στην ψηφοφορία του φίλαθλου κοινού με ποσοστό ψήφων 12,84% και δεύτερος στην ψηφοφορία των εκπροσώπων των ΜΜΕ με 5 ψήφους (12,5%). Επίσης, αναδείχθηκε πιο δημοφιλής παίκτης του πρωταθλήματος (συγκέντρωσε ποσοστό 21,28% στην ψηφοφορία των φιλάθλων), διπλασιάζοντας τα βραβεία του στη διοργάνωση για τη σεζόν 2020-21. Τον Ιούλιο αποχώρησε από την ομάδα, μετά την αρνητική απάντηση του στην πρόταση του Παναθηναϊκού.

### Ούνικς Καζάν (2021-2022)

Στις 31 Ιουλίου 2021, ανακοινώθηκε από τη ρωσική Ούνικς Καζάν. Τον Νοέμβριο κόντρα στη Ζενίτ για την VTB Λίγκα, είχε 27 πόντους (10/15 δίποντα, 2/6 τρίποντα, 1/1 ελεύθερη βολή), 3 ριμπάουντ, 3 ασίστ, 1 κλέψιμο και κανένα λάθος σε 32:11, βοηθώντας την ομάδα του να κερδίσει με 73-66. Στις 6 Μαρτίου 2022, κατέγραψε ιστορικό τριπλ νταμπλ στην VTB Λίγκα, αφού κόντρα στην Τσμόκι-Μινσκ, είχε 25 πόντους, 12 ριμπάουντ και 12 ασίστ. Αυτό ήταν το ένατο τριπλ νταμπλ στην ιστορία της VTB και πρώτο από παίκτη της Ούνιξ. Στις 29 Απριλίου, η Ούνικς επικράτησε στην έδρα της Σαράτοφ με 88-79, έκανε το 3-0 στην προημιτελική σειρά με πρωταγωνιστή τον Χεζόνια, που έκανε ξανά τριπλ νταμπλ με 18 πόντους (3/10 δίποντα, 2/7 τρίποντα, 6/7 βολές), 10 ριμπάουντ και 10 ασίστ. Στις 6 Μαΐου κόντρα στη Ζενίτ για τα ημιτελικά της VTB έκανε το τρίτο τριπλ νταμπλ με 27 πόντους (9/9 βολές, 6/10 δίποντα, 2/4 τρίποντα), 11 ασίστ και 11 ριμπάουντ, 2 κοψίματα, 1 κλέψιμο και κανένα λάθος σε 34’54’’ συμμετοχής. Στις 11 Μαΐου, ανακοινώθηκε ότι αποτελεί τον MVP της VTB Λίγκα αφού είχε 18.2 πόντους, 7.1 ριμπάουντ, 3.4 ασίστ και 2,1 κλεψίματα κατά μέσο όρο αγωνιζόμενος σε όλους τους αγώνες της κανονικής περιόδου. Συνολικά σεε κανονική διάρκεια και play off είχε 17.9 πόντους, 7.1 ριμπάουντ και 3.5 ασίστ μέσο όρο σε 31 λεπτά συμμετοχής. Στην Ευρωλίγκα μέχρι την αποβολή της Ούνικς λόγω της ρώσικης εισβολής στην Ουκρανία, κατέγραψε 14.2 πόντους με 34.9% στο τρίποντο, 6.1 ριμπάουντ, 1.8 ασίστ κι 1.2 κλεψίματα ανά 29.6' σε 25 παρουσίες. Στις 19 Ιουλίου 2022, αποτέλεσε παρελθόν από τη ρώσικη ομάδα.

### Ρεάλ Μαδρίτης (2022-σήμερα)

Στις 21 Ιουλίου 2022, ανακοινώθηκε από τη Ρεάλ Μαδρίτης με συμβόλαιο μέχρι το 2024. Στις 25 Σεπτεμβρίου 2022, κατέκτησε το Σούπερ Καπ Ισπανίας, αφού η Ρεάλ κέρδισε στον τελικό την Μπαρτσελόνα 89-83. Στις 3 Φεβρουαρίου 2023 κόντρα στην Μονακό, είχε 30 πόντους (6/10 τρίποντα, 5/7 δίποντα και 2/2 βολές), 6 ασίστ και 6 ριμπάουντ, με 34 βαθμούς στην αξιολόγηση, κάνοντας έτσι προσωπικό ρεκόρ καριέρας στην Ευρωλίγκα σε πόντους, ασίστ, εύστοχα τρίποντα και αξιολόγηση. Στις 21 Μαΐου 2023, η Ρεάλ νίκησε στον τελικό της Ευρωλίγκα τον Ολυμπιακό 79-78 και έτσι ο ίδιος κατέκτησε την πρώτη Ευρωλίγκα της καριέρας του. Ο ίδιος στον τελικό είχε 12 πόντους και 3 ριμπάουντ. Στις 17 Σεπτεμβρίου 2023 κόντρα στην Μάλαγα, κατέκτησε το Σούπερ Καπ Ισπανίας με τον ίδιο να έχει 17 πόντους. Τον Δεκέμβριο του 2023, είχε 16 πόντους (64.2% δίποντο, 91.7% βολές), 5 ριμπάουντ και 1.8 κλεψίματα κατά μέσο όρο ανά 24 λεπτά συμμετοχής σε έξι παιχνίδια που έδωσε η Ρεάλ στην Ευρωλίγκα και έτσι αναδείχτηκε για πρώτη φορά MVP του μήνα στην διοργάνωση. Στις 18 Φεβρουαρίου 2024, κατέκτησε το Κύπελλο Ισπανίας αφού η Ρεάλ κέρδισε στον τελικό την Μπαρτσελόνα 96-85, με τον ίδιο να έχει 12 πόντους.

Εθνική ομάδα
------------

Ο Χέζονια ανακηρύχθηκε MVP του Πρωταθλήματος FIBA Europe Under-16 2011, αφού ηγήθηκε της ομάδας του έχοντας στον τελικό, 21 πόντους, 10 ριμπάουντ και 3 κλεψίματα. Κατά τη διάρκεια του τουρνουά, είχε κατά μέσο όρο 20 πόντους, 8.2 ριμπάουντ και 2.7 ασίστ. Βγήκε μέλος της ομάδας All-Tournament του Παγκόσμιου Κυπέλλου FIBA Under-17 2012.

Ήταν μέλος της εθνικής ομάδας της Κροατίας που συμμετείχε στο Παγκόσμιο Κύπελλο Μπάσκετ 2014. Εκπροσώπησε επίσης την Κροατία στο Ευρωμπάσκετ 2015, όπου αποκλείστηκε στον όγδοο αγώνα από την Εθνική Τσεχίας. Σε έξι αγώνες είχε κατά μέσο όρο 6.7 πόντους, 4.3 ριμπάουντ και 1.2 ασίστ με 41.2% στην εντός πεδιάς ευστοχία.

Εκπροσώπησε την Κροατία στους Θερινούς Ολυμπιακούς Αγώνες του 2016, όπου τερμάτισε στην 5η θέση.

Τον Ιούνιο του 2021, επέστρεψε και επίσημα στην Εθνική Κροατίας, καθώς βρέθηκε στην προεπιλογή για το Προολυμπιακό τουρνουά της Κροατίας, ωστόσο δεν κατάφερε να προκριθεί στους Ολυμπιακούς Αγώνες του Τόκιο. Αγωνίστηκε στο Ευρωμπάσκετ 2022, φτάνοντας μέχρι τους 16, όπου η Κροατία αποκλείστηκε από τη Φινλανδία. Ο ίδιος στο τουρνουά είχε 8.5 πόντους, 1.2 ασίστ και 5.8 ριμπάουντ σε 6 αγώνες με 25.4 λεπτά συμμετοχής

Στατιστικά
----------

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

#### Κανονική διάρκεια

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2015–16 | Ορλάντο Μάτζικ | **79** | 9 | 17.9 | .433 | **.349** | **.907** | 2.2 | 1.4 | .5 | .2 | 6.1 |
| 2016–17 | Ορλάντο Μάτζικ | 65 | 2 | 14.8 | .355 | .299 | .800 | 2.2 | 1.0 | .5 | .2 | 4.9 |
| 2017–18 | Ορλάντο Μάτζικ | 75 | **30** | **22.1** | **.442** | .337 | .819 | 3.7 | 1.4 | **1.1** | **.4** | **9.6** |
| 2018–19 | Νιου Γιορκ Νικς | 58 | 24 | 20.8 | .412 | .276 | .763 | **4.1** | **1.5** | 1.0 | .1 | 8.8 |
| 2019–20 | Πόρτλαντ Τρέιλ Μπλέιζερς | 53 | 4 | 16.4 | .422 | .308 | .814 | 3.5 | .9 | .7 | .2 | 4.8 |
| Καριέρα | 330 | 69 | 18.5 | .417 | .319 | .812 | 3.1 | 1.3 | .7 | .2 | 6.9 |

#### Πλέι-οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2020 | Πόρτλαντ Τρέιλ Μπλέιζερς | 5 | 0 | 13.6 | .409 | .286 | .750 | 3.2 | 1.2 | .6 | .0 | 4.6 |
| Καριέρα | 5 | 0 | 13.6 | .409 | .286 | .750 | 3.2 | 1.2 | .6 | .0 | 4.6 |

### Ευρωλίγκα

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2012–13 | Μπαρτσελόνα | 2 | 0 | 9.5 | .333 | .000 | .500 | **2.0** | .0 | .5 | .0 | 2.5 | 1.5 |
| 2013–14 | Μπαρτσελόνα | 14 | 1 | 6.1 | .429 | .250 | **.750** | .5 | .2 | .0 | .0 | 1.6 | .9 |
| 2014–15 | Μπαρτσελόνα | 22 | 2 | 16.5 | **.462** | **.382** | .750 | 2.0 | 1.0 | .6 | .2 | 7.7 | 6.1 |
| 2020–21 | Παναθηναϊκός | 8 | 6 | 22.4 | .414 | .366 | **.842** | 2.5 | 1.3 | **1.6** | **.3** | **14.4** | 12.8 |
| 2021–22 | Ούνικς Καζάν | **25** | **23** | **29.4** | .447 | .346 | .800 | **6.1** | **1.8** | 1.2 | **.3** | 14.2 | **14.3** |
| Καριέρα | 71 | 32 | 19.4 | .444 | .361 | .833 | 3.2 | 1.1 | .8 | .2 | 9.4 | 8.6 |

Τίτλοι-Διακρίσεις
-----------------

### Συλλογικοί

#### Μπαρτσελόνα

* Πρωτάθλημα Ισπανίας: (2014)
* Κύπελλο Ισπανίας: (2013)

#### Παναθηναϊκός

* Πρωτάθλημα Ελλάδας: (2021)
* Κύπελλο Ελλάδος: (2021)

#### Ρεάλ Μαδρίτης

* Ευρωλίγκα: (2023)
* Κύπελλο Ισπανίας: (2024)
* 2x Σούπερ Καπ Ισπανίας: (2022, 2023)

### Ατομικοί

* MVP του μήνα στην Ευρωλίγκα: (Δεκέμβριος 2023)
* MVP στη VTB Λίγκα: (2022)
* All Star Game VTB Λίγκα: (2022)
* MVP στο All Star Game VTB Λίγκα: (2022)
* Νικητής στον διαγωνισμό καρφωμάτων στο VTB Λίγκα All Star Game: (2022)
* Πιο Θεαματικός Παίκτης του Πρωταθλήματος Ελλάδας: (2021)
* Πιο Δημοφιλής Παίκτης του Πρωταθλήματος Ελλάδας: (2021)
* MVP του Ευρωμπάσκετ Νέων: (2011)
* Καλύτερη πεντάδα στο Παγκόσμιο Κύπελλο Εφήβων: (2012)
* Nike Hoop Παγκόσμια Ομάδα: (2011)

Παραπομπές
----------

1. ↑  «Χεζόνια: «Διαμαντίδης, ο αγαπημένος μου όλων των εποχών»! (pic)». *www.gazzetta.gr*. Ανακτήθηκε στις 22 Φεβρουαρίου 2021.
2. ↑  Vera, Sergio (11 Ιουλίου 2012). «Hezonja, la gran perla que aterriza en Barcelona» [Hezonja, the great pearl, lands in Barcelona] (στα Ισπανικά). Sport.es. Ανακτήθηκε στις 11 Ιουλίου 2012.
3. ↑  «Valanciunas Young Men’s POY 2012». FIBA Europe.com. 6 February 2013.. Ανακτήθηκε στις 20 February 2013.
4. ↑  «Mario Hezonja, jugador de la jornada 19» (στα Ισπανικά). ACB.com. 1 Φεβρουαρίου 2015. Αρχειοθετήθηκε από το πρωτότυπο στις 14 Φεβρουαρίου 2018. Ανακτήθηκε στις 22 Φεβρουαρίου 2021.
5. ↑
6. ↑  «Súper Mario se harta y se apunta al Draft» (στα es). *marca.com*.. Ανακτήθηκε στις 24 April 2015.
7. ↑  «Real Madrid make it 4 out of 4» (στα es). *marca.com*. 24 June 2015.. Ανακτήθηκε στις 24 June 2015.
8. ↑  Denton, John (25 June 2015). «Magic Select with Fifth Overall Pick». *NBA.com*.. Ανακτήθηκε στις 26 June 2015.
9. ↑  «Magic Sign». *NBA.com*. 10 July 2015.. Ανακτήθηκε στις 10 July 2015.
10. ↑  «Late basket from Wall rallies Wizards over Magic 88-87». *NBA.com*. 28 October 2015.. Ανακτήθηκε στις 28 October 2015.
11. ↑  «Postgame Report: Magic vs. Celtics (1/31/16)». *NBA.com*. 31 January 2016.. Ανακτήθηκε στις 31 January 2016.
12. ↑  «Big Magic start dooms 76ers to eighth straight loss, 130-116». *NBA.com*. 28 February 2016.. Ανακτήθηκε στις 28 February 2016.
13. ↑  «Vucevic scores 24 as Magic overwhelm Bulls, 102-89». *NBA.com*. 2 March 2016.. Ανακτήθηκε στις 2 March 2016.
14. ↑  «Magic dominant at times, beat Bucks in home finale, 107-98». *NBA.com*. 11 April 2016.. Ανακτήθηκε στις 11 April 2016.
15. ↑  «Magic Name Frank Vogel Head Coach». *NBA.com*. 20 May 2016.. Ανακτήθηκε στις 18 December 2017.
16. 1 2  Rossman-Reich, Philip. «2016-17 Orlando Magic Player Evaluations:». *orlandomagicdaily.com*.. Ανακτήθηκε στις 18 December 2017.
17. ↑  «2016-17 Game Log». *Basketball-Reference.com*. Ανακτήθηκε στις 13 Απριλίου 2017.
18. ↑  «Orlando hangs on to defeat Detroit 113-109». *ESPN.com*. 12 Απριλίου 2017. Ανακτήθηκε στις 13 Απριλίου 2017.
19. ↑  «Won't Let Contract Situation Distract Him». *NBA.com*. 1 November 2017.. Ανακτήθηκε στις 1 November 2017.
20. ↑  «Williams pours in 31 as Clippers dump Magic». *reuters.com*. 14 December 2017.. Ανακτήθηκε στις 18 December 2017.
21. ↑  «scores career-high 28, Magic’s late rally falls short against Pistons». *foxsports.com*. AP. 17 December 2017.. Ανακτήθηκε στις 18 December 2017.
22. ↑  «NEW YORK KNICKS SIGN MARIO HEZONJA». *NBA.com*. 6 Ιουλίου 2018. Ανακτήθηκε στις 6 Ιουλίου 2018.
23. ↑  «Trail Blazers Sign Forward Mario Hezonja». *NBA.com* (στα Αγγλικά). Ανακτήθηκε στις 3 Ιουλίου 2019.
24. ↑  «Grizzlies acquire draft rights to Desmond Bane and Mario Hezonja in three-team trade with Celtics and Trail Blazers». *nba.com*. Ανακτήθηκε στις 21 Νοεμβρίου 2020.
25. ↑  «Memphis Grizzlies sign Ahmad Caver Grizzlies Waive Mario Hezonja». *NBA.com*. 11 Δεκεμβρίου 2020. Ανακτήθηκε στις 11 Δεκεμβρίου 2020.
26. ↑  «Βόμβα μεγατόνων: Στον Παναθηναϊκό ο Μάριο Χεζόνια!». *SDNA*. 22 Φεβρουαρίου 2021. Ανακτήθηκε στις 22 Φεβρουαρίου 2021.
27. ↑  «Παναθηναϊκός: Έριξε... βόμβα, δικός του ο Χεζόνια!». *www.gazzetta.gr*. Ανακτήθηκε στις 22 Φεβρουαρίου 2021.
28. ↑  «Χεζόνια: «Θα... περπατούσα από την Κροατία στην Αθήνα για να παίξω στον Παναθηναϊκό!»». *www.gazzetta.gr*. Ανακτήθηκε στις 22 Φεβρουαρίου 2021.
29. ↑  «Χεζόνια: «Ερωτευμένος» με το ΟΑΚΑ και τον Διαμαντίδη! (pics)». *www.gazzetta.gr*. Ανακτήθηκε στις 22 Φεβρουαρίου 2021.
30. ↑  «Παναθηναϊκός: O Βασιλιάς του Κυπέλλου! (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
31. ↑  «Παναθηναϊκός: Το ΕΖΗΣΕ ο Χεζόνια και πανηγύριζε ματωμένος (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
32. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 6 Ιουλίου 2021.
33. ↑  «Χεζόνια: Ο πιο θεαματικός παίκτης της Basket League για φέτος (videos)». *Eurohoops*. 6 Ιουλίου 2021. Ανακτήθηκε στις 6 Ιουλίου 2021.
34. ↑  «Χεζόνια: Πιο δημοφιλής παίκτης της Basket League! | Gazzetta». *www.gazzetta.gr*. Ανακτήθηκε στις 9 Ιουλίου 2021.
35. ↑  ««Όχι» του Χεζόνια σε Παναθηναϊκό και... διαζύγιο!». *SDNA*. 22 Ιουλίου 2021. Ανακτήθηκε στις 21 Ιουλίου 2021.
36. ↑  «Ο Μάριο Χεζόνια στα… πράσινα της Ούνιξ! – Οι ευχές του Παναθηναϊκού (Pics)». *Eurohoops*. 31 Ιουλίου 2021. Ανακτήθηκε στις 31 Ιουλίου 2021.
37. ↑  «VTB League: Το πήρε ΜΟΝΟΣ ΤΟΥ για την Ούνιξ ο Χεζόνια, νίκη και για τη Ζενίτ (videos)». *Eurohoops*. 1 Νοεμβρίου 2021. Ανακτήθηκε στις 13 Μαρτίου 2022.
38. ↑  «"Κανονικά" η δράση στη VTB League για τις ρωσικές ομάδες: Triple-double ο Χεζόνια! (video)». *Eurohoops*. 6 Μαρτίου 2022. Ανακτήθηκε στις 13 Μαρτίου 2022.
39. ↑  «Τρομερός Χεζόνια έστειλε στα ημιτελικά της VTB League την Ούνικς». *SDNA*. 29 Απριλίου 2022. Ανακτήθηκε στις 12 Μαΐου 2022.
40. ↑  «Με σούπερ και «τριπλό» Χεζόνια η Ούνικς «έσπασε» την έδρα της Ζενίτ για το 1-0». *SDNA*. 6 Μαΐου 2022. Ανακτήθηκε στις 12 Μαΐου 2022.
41. ↑  Τeam, Onsports (11 Μαΐου 2022). «Βραβεύτηκε ως MVP στην VTB League ο Μάριο Χεζόνια! (video)». *Onsports.gr*. Ανακτήθηκε στις 12 Μαΐου 2022.
42. ↑  «Παρελθόν και επίσημα ο Χεζόνια από την Ούνικς». *www.sport24.gr*. Ανακτήθηκε στις 19 Ιουλίου 2022.
43. ↑  «Χεζόνια: Ανακοινώθηκε από τη Ρεάλ Μαδρίτης | Gazzetta». *www.gazzetta.gr*. Ανακτήθηκε στις 21 Ιουλίου 2022.
44. ↑  «Ρεάλ: Πήρε τη ματσάρα κόντρα στη Μπαρτσελόνα και μαζί ένα ακόμα Supercopa! (videos)». *Eurohoops*. 25 Σεπτεμβρίου 2022. Ανακτήθηκε στις 25 Σεπτεμβρίου 2022.
45. ↑  «Μάριο Χεζόνια: Το τετραπλό ρεκόρ καριέρας που "σκότωσε" τη Μονακό! (Video)». *Eurohoops*. 4 Φεβρουαρίου 2023. Ανακτήθηκε στις 4 Φεβρουαρίου 2023.
46. ↑  «Η αθάνατη Ρεάλ Μαδρίτης σόκαρε τον Ολυμπιακό με καλάθι του Γιουλ και αναδείχθηκε πρωταθλήτρια Ευρώπης». *www.sport24.gr*. Ανακτήθηκε στις 21 Μαΐου 2023.
47. ↑  «Μάλαγα - Ρεάλ Μαδρίτης 81-88: Το Super Cup στη Μαδρίτη με Χεζόνια και Καμπάτσο | Gazzetta». *www.gazzetta.gr*. Ανακτήθηκε στις 8 Οκτωβρίου 2023.
48. ↑  «Ο Μάριο Χεζόνια MVP του Δεκεμβρίου στην EuroLeague». *www.sport24.gr*. Ανακτήθηκε στις 1 Ιανουαρίου 2024.
49. ↑  «Ρεάλ - Μπαρτσελόνα 96-85: «Βασίλισσα» στο Copa del Rey (vid) | Gazzetta». *www.gazzetta.gr*. Ανακτήθηκε στις 18 Φεβρουαρίου 2024.
50. ↑  Casey, Dan (7 August 2011). «Super Mario Leads Croatia to Gold». FIBA Europe.com. .
51. ↑  «CROATIA UNVEIL AMBITIOUS EUROBASKET SQUAD». *eurobasket2015.org*. 4 September 2015. Αρχειοθετήθηκε από το πρωτότυπο στις 13 September 2015.. Ανακτήθηκε στις 13 September 2015.
52. ↑  «CZECHS MAKE FIRST QUARTER-FINAL TRIP». *.eurobasket2015.org*. 13 September 2015. Αρχειοθετήθηκε από το πρωτότυπο στις 14 September 2015.. Ανακτήθηκε στις 13 September 2015.
53. ↑  «Mario Hezonja». *eurobasket2015.org*. FIBA Europe. Αρχειοθετήθηκε από το πρωτότυπο στις 22 Νοεμβρίου 2015. Ανακτήθηκε στις 13 Σεπτεμβρίου 2015.
54. ↑  «Χεζόνια: Επίσημα στην προεπιλογή της Κροατίας για το Προολυμπιακό». *Eurohoops*. 28 Μαΐου 2021. Ανακτήθηκε στις 18 Ιουνίου 2021.
55. ↑  «Ο Χεζόνια με πέντε 10άρια κέρδισε το διαγωνισμό καρφωμάτων στο VTB League All Star Game». *www.sport24.gr*. Ανακτήθηκε στις 20 Φεβρουαρίου 2022.

Εξωτερικοί σύνδεσμοι
--------------------